UTKAST TIL ÅRSMELDING FOR HIFO, 
LOKALLAG FOR FOR SOGN OG FJORDANE 
2005 – 2006
Skal handsamast på årsmøtet i mai/juni 2006
Meldinga omfattar aktiviteten frå og med årsmøtet 6. juni 2005 til og med dags dato. 

Årsmøtet 2005 vart halde på Kulturhuset i Sogndal. Årsmeldinga for 2004-2005 vart godkjent saman med rekneskapen. 
Hilde L. Jåstad og Aud Ross Solberg gjekk ut av styret på årsmøtet. Til å erstatta dei vart Kjerstin Risnes og Agnes Brudvik Engeset innvalde. Anna Avdem takka for seg i valnemnda. Ny medlem vart valt Hermund Kleppa. Finn   B. Førsund held fram i valnemnda.
Styret i arbeidsåret 2005/2006 

      Gunnar Yttri (leiar) 

- attval
            Rasmus Sunde (kasserar)         attval

           Anders Timberlid

- attval

           Agnes Brudvik Engeset
- ny

     Kjerstin Risnes

- ny

     Formannen har vore sekretær. 
     Iris H. Kopperud har vore skulekontakt

Tilstellingar 

Det har vorte halde tre møte i perioden med ulike innleiarar. 

6. juni 2005: 

Professor Thomas Chr. Wyller: Motstandskampen på Grini. 

Stad: Ope møte på Sogndal bibliotek/Sogndal kulturhus.

Samarbeid mellom HIFO, avd. Sogn og Fjordane, Sogndal vidaregåande skule og Sogndal bibliotek. 

8. november 2005:

Førsteamanuensis Frode Ulvund: Mellom omsorg og straff – norsk kriminalpolitikk på 1800-talet.”

Stad: Medlemsmøte i seminarrom på Sogndal kulturhus. Tilsette og studentar ved Høgskulen i Sogn og Fjordane var også inviterte. 

Samarbeid mellom HIFO, avd. Sogn og Fjordane og Høgskulen i Sogn og Fjordane.  

14. februar 2006: 

Professor Einar Lie: Hydro og aluminiumverksemda i Sogn. 

Historikar Johs. B. Thue og tillitsvald Billy Fredagsvik hadde førebudde innlegg. 

Stad: Ope møte på Høyanger samfunnshus

Samarbeid mellom HIFO, avd. Sogn og Fjordane, Hydro, og Høyanger kjemiske arbeiderforening. 

Dessutan var medlemmane særskildt  inviterte til å ta del på Hyllestad-seminaret 2006, 22. og 23. april. 

Økonomi
Økonomien i laget er bra. Utgifter i laupet av året knyter seg til overnattingsutgifter, gåver/honorar til føredragshaldar og utgifter til deltaking på årsmøtet i HIFO. Utgiftene har ein klart å halda nede ved å samarbeida med verksemder og institusjonar om tilstellingane. Laget sine einaste inntekter er driftstilskotet frå HIFO: 
Medlemmar
I det sentrale medlemsregisteret er lokallaget ført opp med 21 medlemmar, ein meir enn i arbeidsåret 2004-2005.  Dei registrerte medlemmane fordeler seg på skuleverk, kulturvern (museum/arkiv), høgskule og sjølvstendig skribentverksemd. Ikkje alle av desse er pr. dato aktive eller betalande i laget.  Både med omsyn til aktivitet og innbetaling er det høve for ei auking mellom dei registrerte medlemmane. Dessutan skulle det vera rom for å auka medlemstalet i ein region med stor aktivitet knytta til vern, formidling og utforsking av  historisk materiale. 
Styrearbeid

Styret har hatt eit planleggingsmøte i perioden, 8. november 2005 i Sogndal.  Her vart planar for resten av arbeidsåret lagde. Elles held styret kontakt via telefon og på e-post, 
Sogndal, 20. april  2006
Gunnar Yttri
leiar
